Daniel Bek-Pirumyan
Daniel Bek-Pirumyan (erm. Դանիել բեկ Փիրումյան) və ya Daniel Bek-Pirumov (rus. Даниел-бек Абисогомонович Пирумов) — Rusiya və Ermənistan hərbi komandiri. Birinci Dünya müharibəsi illərində Rusiya İmperator Ordusunda və Birinci Ermənistan Respublikasının ordusunda xidmət etmişdir. Sərdarabad döyüşündə erməni qüvvələrinin komandirlərindən biri olub. 1920-ci il Türkiyə–Ermənistan müharibəsi zamanı o, Qarsın uğursuz müdafiəsinə komandanlıq etmiş və əsir düşmüşdür.